***Hundreåringen som klatret ut gjennom vinduet og forsvant*** svensk: ***Hundraåringen som klev ut genom fönstret och försvann*** er en svensk film regissert av Felix Herngren, basert på *boken med samme navn* av Jonas Jonasson. Innspillingen startet 8. oktober 2012. Hovedrollen spilles av Robert Gustafsson.

Filmen ble utgitt i over 40 land og tjente inn mer enn 50 millioner dollar, noe som gjør den til den tredje mest innbringende svenske filmen gjennom tidene, kun slått av *Menn som hater kvinner* og *Jenta som lekte med ilden.*

Handlingsreferat
----------------

I 2005 bor Allan Karlsson (spilt av Robert Gustafsson) alene, med katten sin Molotov som eneste selskap. Når Molotov blir drept av en rev, tar en rasende Allan hevn ved å sprenge reven ved hjelp av dynamitt, noe som får svenske myndigheter til å flytte ham til et aldershjem i Malmköping. Samme dag som han har bursdag og skal feire 100 år, klatrer Allan ut et vindu og forsvinner. Han går til en buss-stasjon for å reise så langt han kan. Samtidig som han venter på bussen, krever en ung mann (spilt av Simon Säppenen) at Allan skal passe på kofferten hans, samtidig som han må bruke toalettet. Når bussen kommer, reiser Allan sin vei med kofferten - og kommer snart til det avsidesliggende Byringe. Innen han forlater Malmkoping, har aldershjemmet han bodde med informert politiet om at han har forsvunnet. Inspektør Aronsson (spilt av Ralph Carlsson) blir snart satt på saken.

I Byringe får Allan hjelp av eneboeren Julius Jonsson, som hjelper ham å kjempe mot de forfølgende gangsterne som kofferten tilhører. Når de flykter fra området, får Allan og Julius skyss fra Benny, en usikker ung mann. Alle tre finner snart veien til et småbruk hvor Gunilla bor sammen med kjæledyr-elefanten sin Sonja. Flere av gangsterne dør snart i forskjellige uhell. Bortsett fra Gäddan, deres voldelige leder, som mister hukommelsen etter en ulykke og deretter slår seg sammen med Allan og de nye bekjentskapene hans. Historien følger samtidig en rekke tilbakeblikk fra Allans liv. Når Allan var barn oppdaget faren hans opp kondomet, en oppfinnelse som den gang ble sett på av det svenske monarkiet som blasfemi.

Allans far reiser til Russland etter den russiske revolusjonen, med planer om å opprette hans egen republikk og finne støtte for oppfinnelsen hans. Men han ender opp med å bli henrettet ved skyting. Mens han fremdeles er ung, dør Allans syke mor. Men hennes siste aller ord til ham er aldri å tenke eller snakke for mye. som ungdom blir Allan sendt til mentalsykehus etter å ha sprengt et lokalt slakteri i luften, etter at slakteriet tidligere hadde svindlet moren hans. Etter å ha blitt løslatt som voksen, finner Allan arbeid. Der blir han snart venn med Esteban, en spansk revolusjonær. Den snakkesalige Esteban overbeviser Allan om å reise sammen med ham til Spania, for å slåss mot Francisco Franco og hans regime. Esteban blir imidlertid drept kort tid senere. Men Allans ekspertise når det gjelder eksplosiver gjør jobben hans med å ødelegge broer avgjørende for opprører-gruppen han er medlem av. Ett par år etter den spanske borgerkrigen får Allan arbeidstillatelse i USA.

Når han blir informert om at verdens største bombe er i ferd med å bygges, ønsker Allan å være med på dette. Han hjelper derfor Robert Oppenheimer (spilt av Philip Rosch) med å utvikle en atombombe. For sitt arbeid får Allan ros fra USAs daværende visepresident Harry S. Truman (spilt av Kerry Shale) for å ha bygd en bombe som kommer til å stoppe alle kriger. Men kort tid senere får Truman beskjed over telefon om at Franklin D. Roosevelt, daværende president i USA, er død. Truman blir umiddelbart tatt i ed som ny president. Allan vender deretter tilbake til Sverige. Men ved landing blir han møtt av representanter for den svenske regjeringen, som forsøker å gjøre bruk av hans kunnskaper om atombomben. Imidlertid er de overhodet ikke overbevist om at Allan, som aldri studerte ved noe universitet, kan ha noen viktig rolle i utviklingen av atombomben. De forlater ethvert forsøk på å forhøre ham videre.

En mann ved navn Popov blir snart venn med Allan, og tar ham med seg til Moskva. Under en fyllefest sammen med Josef Stalin innrømmer Allan ved et uhell at han tilfeldigvis hadde reddet livet til Francisco Franco. Men dette får en rasende Stalin til å fengsle Allan i en Gulag-arbeidsleir i Sibir. Men historien fortsetter gjennom en rekke andre land, og ville eventyr. Allan møter en rekke forskjellige mennesker, både kjente og vanlige borgere, og han forårsaker en rekke kjente hendelser i verden - omtrent som Forrest Gump. De to historiene om Allans tidligere liv, og eventyrene hans etter at han klatret ut av vinduet, smelter til slutt sammen. Politiet avbryter letingen deres etter Allan, uten at de innser at han har noe med tapet av kofferten å gjøre. Med hjelp av Popovs sønn Oleg slår Allan og vennene hans seg endelig til ro, på Bali.

Medvirkende
-----------

* Robert Gustafsson som Allan Karlsson
* Iwar Wiklander som Julius
* David Wiberg som Benny
* Mia Skäringer som Gunilla
* Jens Hultén som Gäddan
* Bianca Cruzeirosom Caracas
* Alan Ford som Pim
* Sven Lönn som Hinken
* David Shackleton som Herbert Einstein
* Georg Nikoloff som Popov
* Sibylle Bernardin som Amanda Einstein

Referanser
----------

1. 1 2 3  ; besøksdato: 8. juli 2016.
2. 1 2 3 4 5  ; besøksdato: 8. juli 2016.
3. 1 2 3 4  ; besøksdato: 8. juli 2016.
4. 1 2   (på en) *Internet Movie Database*, IMDb-ID tt2113681, Wikidata Q37312,
5. ↑  ; besøksdato: 8. juli 2016.
6. 1 2   nmhh.hu[Hentet fra Wikidata]
7. ↑   nmhh.hu[Hentet fra Wikidata]
8. ↑   Internet Movie Database, www.imdb.com, verkets språk engelsk, besøkt 17. august 2016[Hentet fra Wikidata]

Eksterne lenker
---------------

* (en) *Hundreåringen som klatret ut gjennom vinduet og forsvant* på Internet Movie Database Rediger på Wikidata

* (no) *Hundreåringen som klatret ut gjennom vinduet og forsvant* hos Filmfront Rediger på Wikidata

* (sv) *Hundreåringen som klatret ut gjennom vinduet og forsvant* i Svensk Filmdatabas Rediger på Wikidata

* (da) *Hundreåringen som klatret ut gjennom vinduet og forsvant* i Danmark Nationale Filminstitut Rediger på Wikidata

* (en) *Hundreåringen som klatret ut gjennom vinduet og forsvant* på AllMovie Rediger på Wikidata

* (fr) *Hundreåringen som klatret ut gjennom vinduet og forsvant* på Allociné Rediger på Wikidata

* (nl) *Hundreåringen som klatret ut gjennom vinduet og forsvant* på MovieMeter Rediger på Wikidata

* (en) *Hundreåringen som klatret ut gjennom vinduet og forsvant* på Rotten Tomatoes Rediger på Wikidata

* (en) *Hundreåringen som klatret ut gjennom vinduet og forsvant* på Metacritic Rediger på Wikidata

* (en) *Hundreåringen som klatret ut gjennom vinduet og forsvant* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** BNE **·** BBC Things
 |